বাংলাদেশ সেনাবাহিনীর প্রধান
সেনাপ্রধান (চীফ অব আর্মি স্টাফ বা সংক্ষেপে সিএএস) কিংবা সেনাবাহিনী প্রধান বাংলাদেশ সেনাবাহিনীর পেশাগত প্রধান/প্রধান কর্মকর্তা। ঢাকা সেনানিবাসে অবস্থিত সেনাবাহিনীর সদরদপ্তর থেকে সেনাপ্রধান তার কার্যাবলী পরিচালনা করেন। সেনাপ্রধানরা চার তারকা জেনারেল বা পূর্ণ জেনারেল পদমর্যাদার হয়ে থাকেন তবে মঈন উদ্দিন আহমেদের আগে সেনাপ্রধানরা পূর্ণ জেনারেল ছিলেন না, ছিলেন লেফটেন্যান্ট জেনারেল। এছাড়া স্বাধীন বাংলাদেশের প্রথম সেনাপ্রধান মেজর জেনারেল ছিলেন যদিও এম এ জি ওসমানী চার তারকা জেনারেল ছিলেন। বর্তমান সেনাপ্রধান জেনারেল ওয়াকার-উজ-জামান।